Moories se Brandon haal ererol | Netwerk24
Moories se Brandon haal ererol
Brandon Potgieter tokkel sy kitaar.
Brandon Potgieter (17), ’n gr. 11-leerling aan die Hoërskool Hans Moore in Benoni, is op Unisa se ererol vir puik prestasie.
Dit is die tweede jaar in ’n ry wat Potgieter se naam vanweë sy prestasie in die musiekeksamen op dié rol verskyn.
Hy het in Februarie vanjaar ’n skitterende 95% vir sy musiekteorie-eksamen behaal. Verlede jaar het Potgieter 93% vir kitaarspel ontvang.
Indien jy 90% of hoër in die eksamen behaal, word jy op die ererol geplaas.
“Dis ’n besonderse prestasie om die ererol vir toppresteerders te haal, en uiters ongewoon om dit ’n tweede keer te haal,” sê Annerie Keulder, die skool se woordvoerder.
Potgieter het slegs drie jaar gelede musiek begin neem.
Meer oor: Benoni | Skole | Musiek
Cailin, sonpaneel na Indonesië
Nou eers 16, maar al in senior SA span